**PERIOADA DE PROGRAMARE 2023-2027**

Tipurile de operațiuni finanțate din FEADR prin intermediul SDL

GAL-urile vor orienta strategiile de dezvoltare locală către domenii în care abordarea LEADER/CLLD aduce cea mai mare valoare adăugată, ținând cont de strategiile UE, de complementaritățile și demarcarile la nivel național și european și de nevoile reale din teritoriu, stabilite ca urmare a unui proces de consultare activă a populației din teritoriul acoperit. Elementele ce vizează demarcarea SDL cu intervențiile din cadrul PS 2023-2027 vor fi descrise în secțiunea ”Demarcarea cu alte programe/alte tipuri de intervenții din PNS” din cadrul fiecărei fișe a intervențiilor din SDL, în funcție de acțiunile sprijinite, obiectivele proiectelor și valoarea adăugată LEADER.

GAL-urile stabilesc o temă unificatoare a strategiei la nivelul teritoriului (domeniu relevant/ specific teritoriului), ce are la bază o abordare sistemică cu legături între acțiuni și sectoare, conducând la o dezvoltare integrată a teritoriului în urma implementării Strategiei de Dezvoltare Locală. O temă unificatoare poate conduce la identificarea unor teme derivate.

Cu scop orientativ, prin FEADR pot fi finanțate următoarele:

- Intervenții colective în domeniul agricol și agro-alimentar;

( **Operațiuni colective în domeniul agricol și agro-alimentar - tipuri de operațiuni dezvoltate de parteneriate informale sau structuri asociative constituite juridic, în domeniul agricol sau agro-alimentar);**

- Intervenții de tip social care sprijină multiplicarea în sectorul zootehnic (conform definiției);

- Investiții în domeniul neagricol, inclusiv în domeniul turistic;

- Investiții în economia circulară / gestionarea deșeurilor / ecologizare, inclusiv sprijin pentru unități de ecarisaj;

- Intervenții privind activitățile de mediu, inclusiv în ceea ce privește energia verde/regenerabilă;

- Acțiuni pregătitoare pentru aderarea la scheme de calitate și sprijin pentru participarea la acestea;

- Activități de formare/educative în domenii prioritare teritoriului;

- Activități de susținere a patrimoniului local material și imaterial, clasificat și neclasificat;

- Acțiuni de cooperare și acțiuni care sprijină asocierea;

- Investiții în infrastructura socială și în domeniul sănătății;

- Investiții în infrastructura locală și servicii destinate comunității;

- Activități ale start-up-urilor neagricole - în baza unui plan de afaceri;

- Acțiuni privind atenuarea fenomenului de depopulare;

- Proiecte tip umbrelă(**Proiecte tip umbrelă – definite ca proiecte cu un scop/obiectiv comun, care cuprind mai multe sub-proiecte cu o valoare prestabilită de GAL. Proiectul de tip umbrelă va avea ca beneficiar direct GAL-ul (similar cu un administrator de grant), care stabilește obiectivul proiectului, criteriile de admisibilitate, domeniul specific și se ocupă de evaluarea, selectarea sub-proiectelor și efectuarea plăților în calitate de promotor al proiectului).**